Feldspar

Feldspar ialah sekumpulan mineral tektosilikat dengan formula kimia berulang KAlSi3O8 – NaAlSi3O8 – CaAl2Si2O8. Mineral ini membentuk kira-kira 41% daripada batuan di kerak Bumi.

Feldspar boleh ditemui dalam pelbagai batuan enapan.

Komposisi 

Batuan-batuan feldspar terdiri daripada tektosilikat. Formula kimia umum feldspar ialah (Na,K,Ca,Ba)(Si,Al)4O8 ataupun (Na,K,Ca,Ba)Al(Al,Si)Si2O8. Komposisi umum bagi batuan feldspar umum terdiri daripada tiga mineral berikut:

 Ortoklas (Kalium feldspar, K-spar, KAlSi3O8)
 Albit (NaAlSi3O8)
 Anortit (CaAl2Si2O8)

Feldspar alkali 
Feldspar alkali ialah sekumpulan feldspar yang berkedudukan di antara ortoklas dengan albit dari segi komposisi unsur. Feldspar alkali terdiri daripada ortoklas dan sekumpulan mineral, di mana kumpulan mineral tersebut memiliki kalium yang sama ada bercampur dengan kalium, aluminium atau silikon, ataupun digantikan dengan barium (feldspar barium), dan menuruti formula kimia ortoklas, KAlSi3O8.

Felspar barium 
Feldspar barium ialah sejenis feldspar alkali, di mana kalium dalam struktur ortoklas digantikan dengan barium.

Feldspar plagioklas 
Feldpsar plagioklas ialah sekumpulan batuan feldspar yang terletak di antara albit dengan anortit dari segi komposisi unsur.

Perlombongan 
Kira-kira 25 juta tan feldspar telah dilombong pada tahun 2018, di mana Turki mendahului sektor perlombongan dengan mencatat hasil perlombongan sebanyak 7.5 juta tan, diikuti dengan China (4 juta tan) dan Itali (3 juta tan).

Rujukan

Pautan luar 
 

Feldspar
Tektosilikat
Mineral triklin
Mineral monoklin